Kosovë, pakënaqësi për shtrenjtimin e energjisë elektrike
Një grup qytetarësh protestoi të mërkurën në Prishtinë kundër paralajmërimeve për rritjen e çmimit të energjisë elektrike.
Autoriteti rregullator i energjisë thotë se rritja e çmimit është e pashmangshme për shkak të rritjes së çmimit të energjisë elektrike që importon Kosova, për të mbuluar mungesat. Zyra e Rregullatorit të Energjisë ka propozuar rivendosjen e blloqeve të tarifave për konsumatorët shtëpiak. Të gjithë konsumatorët që shpenzojnë më shumë se 600 kilovatë energji në muaj, do të paguajnë energjinë shtesë të shpenzuar sipas çmimit të importit. Aktualisht çmimi i importit sillet rreth 250 euro për megavat në bursën ndërkombëtare, një shifër kjo shumëfish më e lartë se e çmimit të prodhimit në vend. Qytetarët po kundërshtojnë rritjen e çmimit të energjisë duke shprehur shqetësimin për pasojat në mirëqenien sociale nga një veprim i tillë. tha Skender Krasniqi tha Ymer Latifi tha Beqir Hasi , tha Idriz Rukovci. Qeveria e Kosovës është zotuar të ndajë 75 milionë euro si mbështetje për të zbutur rritjen e çmimit të energjisë elektrike. Qeveria thotë se rritje të çmimit do të ketë vetëm për sasinë e importuar dhe jo atë që prodhohet në vend dhe se aktualisht mundësitë e Kosovës janë të vogla për të mbuluar kërkesën e madhe të konsumit. Liridona Sijarina, bashkorganizatore e protestës thotë se do të vazhdojnë përpjekjet për të parandaluar rritjen e çmimit të energjisë elektrike. tha ajo. Kundër rritjes së çmimit të energjisë elektrike janë shprehur edhe partitë në opozitë të cilat paraqitën një rezolutë në parlamentin e Kosovës, por miratimi i saj dështoi meqë nuk u mbështet nga shumica parlamentare. Partitë opozitare braktisën mbledhjen e parlamentit në shenjë pakënaqësie ndërsa paralajmëruan përdorimin e çdo mjeti siç thanë, demokratik për te penguar shtrenjtimin e energjisë elektrike. Kosova këtë dimër është detyruar të importojë deri në 40 për qind të energjisë elektrike për shkak të mungesës së kapaciteteve për të mbuluar kërkesat në rritje.